Eva Luna (telenovela)

**Eva Luna** () je američka telenovela produkcijske kuće Venevision, snimana tokom 2010. i 2011. godine u Majamiju. Predstavlja rimejk američke telenovele ''Aguamarina'' iz 1997.

Godine 2012. je prikazana u Hrvatskoj na programu Doma TV.

## Sinopsis

Ovo je priča o ljubavi između uspešnog publiciste Danijela Viljanueve i lepe Eve Gonzales. Eva upoznaje Danijela i njegovog najboljeg prijatelja Leonarda na jednom vašaru, gde je dobila sezonski posao, kako bi pomogla svojoj porodici. Narednog dana, njen otac gine nakon što ga udari auto na ulici, a vozač beži sa mesta nesreće. Eva se kune da ce pronaći osobu koja je odgovorna za smrt njenog oca, ni ne sluteći da je to Leonardo, koji je vozio Danijelov auto.

Sa druge strane, Leonardo je očaran Evinom lepotom i nudi joj posao - brinuće se o njegovom bolesnom očuhu, don Huliju Arismendiju. Danijel, koji je u vezi sa Leonardovom sestrom Viktorijom, postaje Evin zaštitnik u trenutku kada se Leonardo opkladi sa njim tvrdeći da će za manje od mesec dana odvesti Evu u krevet. Ne želeći to, Danijel se beznadežno zaljubljuje u lepu negovateljicu.

Međutim, odlučan u nameri da Evu zadrži samo za sebe, Leonardo će je ubediti da je Danijel kriv za smrt njenog oca. Dok radi u vili Arismendijevih, Evu maltretiraju Viktorija i njena zla majka, ali uživa veliku naklonost don Hulija. Kada starac iscenira svoju smrt, Eva odlazi iz kuće i uz njegovu pomoć stvara novi identitet.

Sada je manekenka Luna, za koju se ispostavlja da je naslednica ogromnog bogatstva don Hulija Arismendija. Eva Luna će saznati da Danijel ipak nije ubica njenog oca, ali moraće da se se bori sa proračunatom Viktorijom za njegovu ljubav, a tu je i Leonardo koji čini sve da zagorča život Danijelu...

## Likovi

* **Eva** (Blanka Soto) – Prelepu i fatalnu Evu krase veliko srce i dobrota. Međutim, ona će uskoro osetiti gorak ukus sudbine kada joj se u život upletu mržnja i zavist. Na prvi pogled se zaljubi u Danijela, ali zbog raznih faktora Eva je odlučna da mu ne podari svoje srce.
* **Danijel** (Gaj Eker) – Šarmantan i strastven Danijel uspešan je čovek i otac. Veren je za Viktoriju, ali kada sretne Evu biva začaran njenom fatalnom lepotom.
* **Leonardo** (Hulijan Hil) – Prepreden i lukav manipulator. Izrazito privlačne veštine Leonardo je opsednut lepom Evom. U stanju je da učini sve kako bi ispunio svoju ambiciju.
* **Viktorija** (Vanesa Viljela) – Leonardova sestra i Danijelova verenica. Oduvek želi moć i bogatstvo. Nije navikla da gubi u životu. Kada joj Eva otme Danijela, Viktorija se zaklinje na osvetu.
* ** Marsela** (Susana Dostamantes) – Leonardova i Viktorijina majka. Misli samo na ugled porodice i krije velike tajne od svog muža Hulija. Kada Eva postane vlasnica modne kuće "Arismendi", planira da je ubije. Na kraju završava spaljena u zatvoru.
* **Debora** (Franses Ondivela) – Alisijina i Evina majka. Marselina prijateljica, čuva njene tajne, Veruje Marseli koja radi protiv nje. Ismajilova bivša žena.
* **Alisija** (Sofija Stamatides) – Evina mlađa sestra. Zaljubljena u Leonarda, ali nakon što čuje da je on ubio njenog oca, okreće se Toniju koji je već godinama čeka i voli.
* **Hulio** (Horhe Lavat) – Evin i Danijelov blizak prijatelj. Leonardov očuh, Viktorijin biološki otac i Marselin bivši muž.

## Uloge

## Napomene i reference

## Vanjske veze
* Sitio de Eva Luna en Venevisión 
* Sitio de Eva Luna en Univision
* Sitio de Eva Luna en RTVE